biswa921/hiwiki-latest-pages-articles-raw huggingface dataset:
तोपख़ाना

thumb|230px|२००९ में अफ़्ग़ानिस्तान में एक अमेरिकी तोपख़ाना (आर्टिलरी) दस्ता अपनी तोप चलाते हुए
तोपख़ाना या आर्टिलरी (artillery) किसी फ़ौज या युद्ध में सैनिकों के ऐसे गुट को बोलते हैं जिनके मुख्य हथियार प्रक्षेप्य प्रकृति के होते हैं, यानि जो शत्रु की तरफ़ विस्फोटक गोले या अन्य चीज़ें फेंकते हैं। पुराने ज़माने में तोपख़ानों का प्रयोग क़िले की दीवारों को तोड़कर आक्रामक फौजों को अन्दर ले जाना होता था लेकिन समय के साथ-साथ तोपें हलकी और अधिक शक्तिशाली होती चली गई और अब उन्हें युद्ध की बहुत सी स्थितियों में प्रयोग किया जाता है। आधुनिक युग में तोपख़ाने को ज़मीनी युद्ध का सबसे ख़तरनाक तत्व माना जाता है। प्रथम विश्वयुद्ध और द्वितीय विश्वयुद्ध दोनों में सब से अधिक सैनिकों की मृत्यु तोपख़ानों से ही हुई। १९४४ में सोवियेत तानाशाह जोसेफ़ स्टालिन ने एक भाषण में तोपख़ाने को 'युद्ध का भगवान' बताया।Stalin and his generals: Soviet military memoirs of World War II, Seweryn Bialer, Westview Press, 1984, ISBN 978-0-86531-610-2, ... The exalted place of artillery was well expressed in Stalin's phrase - 'artillery is the god of war' ...

आधुनिक युग की जंगों में हार-जीत में तोपख़ानों की इतनी बड़ी भूमिका रही है कि कुछ समीक्षकों के अनुसार '१६वीं सदी में तोपख़ाना ही औद्योगिक टेक्नोलॉजी की परम उपलब्धि थी' और कुछ अरसे के लिए 'तोपों का निर्माण मुख्य उद्योग था'।भारत में विज्ञान और तकनीकी प्रगति, ए. रहमान, राजकमल प्रकाशन, २००३, आई एस बी एन ९७८८१२६७०६३५८, ... १६वीं सदी में तोपख़ाना ही औद्योगिक टेक्नोलॉजी की परम उपलब्धि थी। तोपों का निर्माण मुख्य उद्योग था। .. भारतीय उपमहाद्वीप के इतिहास में भी तोपख़ाने का बहुत प्रभाव रहा है। उदाहरण के लिए जब बाबर ने उज़्बेकिस्तान से आकर भारत पर आक्रमण किया तो वह पहला सैन्य नेता था जिसने उत्तर भारत में तोपख़ाने का प्रयोग किया। आरम्भ में यह बात उसकी जीत और मुग़ल साम्राज्य के स्थापित हो सकने की एक बड़ी वजह रही।भारतवर्ष का सम्पूर्ण इतिहास, भाग २ , श्रीनेत्र पाण्डेय, ... उत्तरी भारत में तोपखाने का प्रयोग सबसे पहले बाबर ने किया था। ..

 इन्हें भी देखें 
 तोप

 सन्दर्भ 

श्रेणी:युद्ध
श्रेणी:हथियार
*
भारतीय गिद्ध

भारतीय गिद्ध (Gyps indicus) पुरानी दुनिया का गिद्ध है जो नई दुनिया के गिद्धों से अपनी सूंघने की शक्ति में भिन्न हैं। यह मध्य और पश्चिमी से लेकर दक्षिणी भारत तक पाया जाता है। प्रायः यह जाति खड़ी चट्टानों के श्रंग में अपना घोंसला बनाती है, परन्तु राजस्थान में यह अपना घोंसला पेड़ों पर बनाते हुये भी पाये गये हैं। अन्य गिद्धों की भांति यह भी अपमार्जक या मुर्दाख़ोर होता है और यह ऊँची उड़ान भरकर इंसानी आबादी के नज़दीक या जंगलों में मुर्दा पशु को ढूंढ लेते हैं और उनका आहार करते हैं। इनके चक्षु बहुत तीक्ष्ण होते हैं और काफ़ी ऊँचाई से यह अपना आहार ढूंढ लेते हैं। यह प्रायः समूह में रहते हैं। 
भारतीय गिद्ध का सर गंजा होता है, उसके पंख बहुत चौड़े होते हैं तथा पूँछ के पर छोटे होते हैं। इसका वज़न ५.५ से ६.३ कि. होता है। इसकी लंबाई ८०-१०३ से. मी. तथा पंख खोलने में १.९६ से २.३८ मी. की चौड़ाई होती है।Raptors of the World by Ferguson-Lees, Christie, Franklin, Mead & Burton. Houghton Mifflin (2001), ISBN 0-618-12762-3
 पतन 
यह जाति आज से कुछ साल पहले अपने पूरे क्षेत्र में प्रचुर मात्रा में पायी जाती थी। १९९० के दशक में इस जाति का ९७% से ९९% पतन हो गया है। इसका मूलतः कारण पशु दवाई डाइक्लोफिनॅक (diclofenac) है जो कि पशुओं के जोड़ों के दर्द को मिटाने में मदद करती है। जब यह दवाई खाया हुआ पशु मर जाता है और उसको मरने से थोड़ा पहले यह दवाई दी गई होती है और उसको भारतीय गिद्ध खाता है तो उसके गुर्दे बंद हो जाते हैं और वह मर जाता है। अब नई दवाई मॅलॉक्सिकॅम meloxicam आ गई है और यह हमारे गिद्धों के लिये हानिकारक भी नहीं हैं। जब इस दवाई का उत्पादन बढ़ जायेगा तो सारे पशु-पालक इसका इस्तेमाल करेंगे और शायद हमारे गिद्ध बच जायें।
 संरक्षण 
आज भारतीय गिद्धों का प्रजनन बंदी हालत में किया जा रहा है। इसका कारण यह है कि खुले में यह विलुप्ति की कगार में पहुँच गये हैं। शायद इनकी संख्या बढ़ जाये। गिद्ध दीर्घायु होते हैं लेकिन प्रजनन में बहुत समय लगाते हैं। गिद्ध प्रजनन में ५ वर्ष की अवस्था में आते हैं। एक बार में एक से दो अण्डे पैदा करते हैं लेकिन अगर समय खराब हो तो एक ही चूजे को खिलाते हैं। यदि परभक्षी इनके अण्डे खा जाते हैं तो यह अगले साल तक प्रजनन नहीं करते हैं। यही कारण है कि भारतीय गिद्ध अभी भी अपनी आबादी बढ़ा नहीं पा रहा है। लेकिन कुछ स्थानों से गिद्धों की संख्या बढ़ने के समाचार आ रहे हैं।

 इन्हें भी देखें
लंबी चोंच का गिद्ध
लाल सिर वाला गिद्ध
बंगाल का गिद्ध
सफ़ेद गिद्ध
जटायु

 बाहरी कड़ियाँ
Drugs firms told to do more to prevent vulture extinctions
 Vulture videos on the Internet Bird Collection
 Ventana Wildlife Society
 Vulture observatory in Spain
 सन्दर्भ 

श्रेणी:भारत के पक्षी
श्रेणी:गिद्ध
विधानसभा चुनाव (भारत)

विधानसभा चुनाव भारत के राज्यों में कराए जाने वाले राज्य-स्तरीय चुनाव हैं। इन चुनावों में हर राज्य की जनता अपने राज्य-स्तर के शासन के लिए अपने प्रतिनिधियों का चुनाव करती है जिन्हें विधायक कहा जाता है। आम चुनावों से अलग इन चुनावों में चुने हुए विधायक राज्य-स्तर पर सरकार का गठन करते हैं। इन चुनावों में भाग लेने वाले राजनैतिक दल वह भी हो सकते हैं जो आम चुनावों में भाग लेते हैं और इसके अतिरिक्त विभिन्न राज्यों के अपनी-अपनी क्षेत्रीय दल भी हैं जो राज्य-विशेष में लोकप्रिय होते हैं जैसे तमिल नाडु में अन्ना द्रविड़ मुन्नेत्र कड़गम और पश्चिम बंगाल में तृणमूल कांग्रेस। यह चुनाव प्रति पाँच वर्ष में एक बार कराए जाते हैं। यदि अपना कार्यकाल पूरा करने से पूर्व कोई सरकार विधानसभा में बहुमत खो देती है तो यह चुनाव पाँच वर्ष से पहले भी कराए जा सकते हैं।

इन चुनावों में मतदान करने के लिए जो मापदण्ड हैं वह वहीं हैं जो लोकसभा चुनावों में मतदान करने के लिए हैं जैसे मतदाता का भारतीय नागरिक होना और उसकी आयु १८ वर्ष या ऊपर होना।

 राज्यवार विधानसभा चुनाव 
 उत्तराखण्ड
 २००२ उत्तराखण्ड विधानसभा चुनाव
 २००७ उत्तराखण्ड विधानसभा चुनाव
 २०१२ उत्तराखण्ड विधानसभा चुनाव

 वर्षवार विधानसभा चुनाव 
 २००८ विधानसभा चुनाव
 २०१३ विधानसभा चुनाव
 २०१५ विधानसभा चुनाव
 २०१६ विधानसभा चुनाव
 २०१७ विधानसभा चुनाव

श्रेणी:भारतीय राजनीति
श्रेणी:विधानसभा चुनाव
श्रेणी:भारत की चुनाव प्रक्रिया
श्रेणी:भारत में चुनाव
योगराज सिंह

अंगूठाकार|योगराज सिंह
योगराज सिंह भारत के पूर्व क्रिकेट खिलाडी हैं। वे भारत के आक्रामक बल्लेबाज युवराज सिंह के पिता हैं।

श्रेणी:क्रिकेट खिलाड़ी
श्रेणी:चंडीगढ़ के खिलाड़ी
श्रेणी:पंजाबी फ़िल्म अभिनेता
श्रेणी:भारतीय एक दिवसीय अंतरराष्ट्रीय क्रिकेट खिलाड़ी
श्रेणी:भारतीय टेस्ट क्रिकेट खिलाड़ी
अम्बिग्राम

right|160px|thumb|अंग्रेज़ी में लिखा एक शब्द जिसका अर्थ "विकि"(Wiki) हो सकता या "विव" (WiW) भी हो सकता हैं।
right|160px|thumb|अम्बिग्राम India and Nepal. 180° घूर्णी समरूपता.
अम्बिग्राम ऐसे शब्द, कला के रूप या अन्य प्रतीकात्मक प्रतिनिधित्व को कहते हैं, जिसके तत्वों का अर्थ बरकरार रहता हैं जब उसको देखा या उसकी व्याख्या एक अलग दिशा, परिप्रेक्ष्य, या अभिविन्यास से की जाए। अम्बिग्राम का अर्थ वही रह सकता हैं या बदल सकता जब उसको अलग अलग दृष्टिकोण से देखा या उसकी व्याख्या की जाए।

 सन्दर्भ 

 बाहरी कड़ियाँ

डिमोज में अम्बिग्राम (अँग्रेजी में)
श्रेणी: शब्द
लट्टू

thumb|लट्टू
लट्टू एक प्रकार का खिलौना है जिसमें सूत लपेट कर झटके से खींचने पर वह घूमने या नाचने लगता है।
 इसके बीच में जो कील गड़ी होती है, उसी पर लट्टू चक्कर लगाता है।
 यह लट्टू के आकार की गोल रचना वाला होता है।
 लट्टू लकड़ी का बना होता है।
 लट्टू को अक्सर लड़के हाथों पर रस्सी द्वारा नचाते हैं और फिर फर्श पर फेंकते हैं।

 सन्दर्भ
अल्पतंत्र

300px|right|thumb|IWW का "पूँजीवादी तंत्र का पिरैमिड"(1911 ई) नामक पोस्टर, जिसमें स्वल्पतंत्र का एक अराजक चित्र खींचा गया है।

स्वल्पतंत्र या 'ओलिगार्की' (Oligarchy) सामाजिक संगठन का वह स्वरूप है जिसमें राजनीतिक शक्ति मुख्य रूप से धनवान अभिजात्य वर्ग के हाथों में होती है। यह धनवान अभिजात्य वर्ग पूरी आबादी का एक छोटा सा हिस्सा होता है और वे अपनी इस राजनीतिक शक्ति का प्रयोग अपने ही वर्ग की हितरक्षा के लिये करते हैं। 

 इन्हें भी देखें 
 अभिजाततंत्र (Aristocracy)

 बाहरी कड़ियाँ 
 Online Text: Leonard Whibley, Greek Oligarchies: Their Character and Organisation (1869), still the only full-scale treatment of oligarchy in Classical Greece.
 M Hollingsworth and S Lansley, Londongrad, From Russia With Cash, 2009, 4th Estate
 Database with contact details of Russian oligarchs

 
श्रेणी:सरकार के प्रकार
श्रेणी:राजनीतिक दर्शन
श्रेणी:राजनीतिक भ्रष्टाचार
दाँत

दाँत (tooth) मुख की श्लेष्मिक कला के रूपांतरित अंकुर या उभार हैं, जो चूने के लवण से संसिक्त होते हैं। दाँत का काम है पकड़ना, काटना, फाड़ना और चबाना। कुछ जानवरों में ये कुतरने (चूहे), खोदने (शूकर), सँवारने (लीमर) और लड़ने (कुत्ते) के काम में भी आते हैं। दाँत, आहार को काट-पीसकर गले से उतरने योग्य बनाते हैं।

दाँत की दो पंक्तियाँ होती हैं, 
 जम्भिक या मैक्सिलरी (maxillar), ऊपर के जबड़े में, 
 चिबुक या मैंडिब्युलर (mandibular), निचले जबड़े में।

ऊपर का जबड़ा स्थिर रहता है और नीचे का सचल। खोपड़ी से मैंडिबुल को बाँधनेवाली पेशियों की सहायता से यह आगे पीछे तथा ऊपर नीचे चलकर काटने की और चक्राकार गति द्वारा चबाने की, क्रिया करता है। दाँत शरीर की सबसे मजबूत अस्थि है।

 मानव के दाँत 
देखिये - मानव के दाँतdaad m dard

 अन्य प्राणियों के दाँत 
अनेक प्राणी दंतविहीन होते हैं, जैसे स्टर्जन (एक प्रकार की मछली), कछुआ (इसमें सिर्फ शल्की जबड़ा होता है) आदि। मछलियों के दाँत पपड़ी के रूपांतर मात्र होते हैं। इन दाँतों में केवल शिखर होते हैं। ये जबड़े के गर्त में बैठे नहीं होते। शार्क मछली में दाँत तीक्ष्ण और त्रिकोण और कई पंक्तियों में होते हैं, सॉ मछली में आरी के दाँते नहीं होते। सरीसृपों में भिन्न प्रकार के दाँत मिलते हैं। विषहीन सर्पों के ऊपर दो दंत पंक्तियाँ और नीचे एक पंक्ति तथा विषधर सर्पों में ऊपर दो विषदंत होते हैं। छिपकली में खूँटियों की पंक्ति के सदृश दाँत मिलते हैं। मगर के दाँत गर्त में स्थित होते हैं। पक्षियों को दाँत नहीं होते।

निम्न श्रेणी के जीवों में सभी दाँत एक जैसे होते हैं (समदन्ती), पर स्तनपायी जीवों में विविध प्रकार के दाँत (एकदादंती), कुछ में दो बार (द्विर्दन्ती) जैसे मनुष्य में, तो कुछ में अनेक बार (बहुशोदन्ती)। चूहों और घोड़ों के भेदक और अग्रचर्वणक के बीच स्थान होता है। हाथी के 'दिखाने के दाँत' वास्तव में उसके छेदक दंत हैं। शूकर और वालरस के बाहर निकले दाँत उनके भेदक दंत होते हैं। नीचे विभिन्न प्राणियों के दंतसूत्र दिए गए हैं।

कुछ दंतसूत्र
right|thumb|300px|मछली के दाँत
right|thumb|300px|सरीसृप के दाँत
 स्तनधारी वर्ग (Mammalia) 

१. आदमी, बंदर, लीमर 
 छ भ अ च
 २ १ २ ३
 ------------
 २ १ २ ३

२. चमगादड़ 
 २ १ ३ ३
 ------------
 ३ १ ३ ३

३. छछूँदर 
 ३ १ ४ ३
 --------------
 ३ १ ४ ३

 मांसभक्षी गण (Carnivora) 

४. बिल्ली 
 ३ १ ३ १
 -------------
 ३ १ ३ १

५. कुत्ता, भालू 
 ३ १ ४ २
 ------------
 ३ १ ४ ३

 ६. सील 
 ३ १ ४ १
 --------------
 २ १ ४ १

७. हायना
 ३ १ ४ १
 -------------
 ३ १ ३ १

८. वालरस 
 १ १ ३ ०
 ------------
 ० १ ३ ०

 खुरीय प्राणी (Ungulata) 

९. हिप्पो 
 २ १ ४ ३
 ------------
 २ १ ४ ३

१०. सुअर 
 ३ १ ४ ३
 ------------
 ३ १ ४ ३

११. हिरन 
 ० ० या १ ३ ३
 -----------------
 ३ १ ३ ३

 १२। घोड़ा 
 ३ १ ३ ३
 ------------
 ३ १ ३ ३

१३. राइनोसिरस 
 ० या २ ० ४ ३
 ------------------
 ० या १ ० या १ ४ ३

 कृंतक प्राणी (Rodents) 

१४. चूहा 
 १ ० ० या २ ३
 ------------------
 १ ० ० या १ ३

१५. खरगोश 
 २ ० ३ ३
 --------------
 १ ० २ ३

१६. ह्वेल -- समदंती 
 ६ ०
 -----
 ६ ०

१७. चींटीखोर -- दंतविहीन या समदंती 

नोटः-
(चूहे के एक ही जबड़े में दन्त पाए जाते है।)

 बाहरी कड़ियाँ 

*
श्रेणी:प्राणी शारीरिकी
श्रेणी:बोलने के अंग
वाहाका डे जुएरेज़

thumb|के शहर के केंद्र।
वाहाका डे जुएरेज़ (स्पेनिश भाषा: Oaxaca de Juárez) मेक्सिको के वाहाका राज्य में स्थित एक क़स्बा है। ओक्साका के राज्य की राजधानी।

 इन्हें भी देखें 
 वाहाका
 सान होसे चिनान्तेकीला

 बाहरी कड़ि 
 नगर परिषद् के ओक्साका

श्रेणी:मेक्सिको में विश्व धरोहर स्थल
दंतवल्क

300px|right|thumb|दन्तवल्क या टूथ एनामेल 

दन्तवल्क या 'दन्त एनामेल' (Tooth enamel) रीढ़धारियों के दाँत के निर्माता मुख्य चार प्रकार के ऊत्तकों में से एक है। दन्तनिर्माता अन्य तीन प्रकार के ऊत्तक हैं - डेंटिन (dentin), सिमेंटम (cementum), तथा दन्त-पल्प (dental pulp)। मानव शरीर में यह इन सबमें सबसे कठोर तथा बहुत अधिक खनिजलवणयुक्त पदार्थ है।
इनेमल का निर्माण कैल्शियम फास्फेट से होता है।

 बाहरी कड़ियाँ 
 FAQ Category: Tooth Enamel
Yeh manushya ke sharir ki sabse kathor tatwa hota hai 

श्रेणी:दाँत
श्रेणी:दंत विज्ञान
श्रेणी:दंत चिकित्सा
दाँत दर्द

250px|right|thumb|दंतमज्जाशोथ जो दाँत दर्द का प्रमुख कारण है। 

दाँतों में या दांतों के आसपास होने वले दर्द को दाँत का दर्द या दन्तशूल (toothache) कहते हैं।

 कारण 
दांतो में दर्द होने के के कई कारण हो सकते हैं। कभी दांतों में कीड़े लग जाने की वजह से दर्द उठता है तो कभी मसूढ़ों में किसी तकलीफ की वजह से दांत दर्द करने लगते हैं। कभी-कभी दांतो की जड़ें काफी ढीली हो जाती हैं। इस वजह से भी दांतों में असहनीय पीड़ा होती है। ऐसी स्थिति में सही से ब्रश कर पाना काफी मुश्किल होता है और सांसों से बदबू आना भी शुरू हो जाता है। जब हम कुछ खाते हैं तो कुछ हिस्सा दांतों पर ही रह जाता है. जैसे सब्जी का दांतों में फंस जाना आदि. यह चीजें दांतों में सड़न पैदा करती हैं. जिससे दांत धीरे-धीरे कमजोर होते जाते हैं. खाना खाने के बाद हम कुल्ला नहीं करते जिसकी वजह से दांत ठीक से सांफ नहीं हो पाते हैं. पहले हम कुछ भी खाने के बाद कुल्ला कर के मुंह साफ़ कर लिया करते थे। अगर आप दांतों का साफ़ और मजबूत चाहते हैं तो कुछ भी खाने के बाद कुल्ला करना न भूलें।

सन्दर्भ

इन्हें भी देखें
 दन्त-क्षय
 दन्तमज्जा शोथ या पल्पिटिस
 अक्ल के दाँत निकलना

 बाहरी कड़ियाँ 
 WebMD Dental Health & Toothaches
 Mayo Clinic Toothache First Aid
 Toothache Remedies
 U.S. National Library of Medicine: Toothaches

श्रेणी:दर्द
श्रेणी:दन्त विकार
श्रेणी:चिकित्सीय आपातकाल
दक्षिण अयनांत

left|90px|thumb|उत्तरी गोलार्द्ध में दक्षिण अयनांत
दक्षिण अयनांत, वह समय है जब सूर्य आकाश में अपने दक्षिणतम बिंदु पर होता है (दक्षिणी गोलार्द्ध में सबसे उत्तरी बिंदु) और दोपहर में क्षितिज के ऊपर अपने निम्नतम उन्नयन पर नजर आता है।winter solstice . Collins English Dictionary – Complete & Unabridged 11th Edition. Retrieved October 03, 2012.आमतौर पर दक्षिण अयनांत, उत्तरी गोलार्ध में प्रत्येक वर्ष 21 से 22 दिसम्बर के बीच घटित होता है, तथा दक्षिणी गोलार्ध यह घटना और 20 से 21 जून को घटित होती है।solstice. (2009). In Encyclopædia Britannica. Retrieved May 13, 2009, from Encyclopædia Britannica Online Britannica.com 

इन्हें भी देखें
 उत्तर अयनांत
 उत्तरायण सूर्य
 दक्षिणायन सूर्य

 सन्दर्भ 

बाहरी कड़ियाँ
 वर्ष का सबसे लंबा दिन: सोलस्टिस

श्रेणी:सौर मंडल
श्रेणी:अंतरिक्ष विज्ञान
श्रेणी:ज्योतिष
डेविड जे फोस्टर

डेविड जॉनसन फोस्टर (27 जून 1857 - 21 मार्च 1912) वरमोंट से अमेरिकी प्रतिनिधि था |

 सन्दर्भ 

बाहरी कड़ियाँ
 अमेरिकी कांग्रेस के जीवनी वृत्तान्त में डेविड जे फोस्टर

श्रेणी:1857 में जन्मे लोग
श्रेणी:वकील
श्रेणी:अमेरिका के लोग
श्रेणी:अमेरिकी राजनीतिज्ञ
श्रेणी:१९१२ में निधन
द पैरेंट ट्रैप (1998 फ़िल्म)

द पैरेंट ट्रैप (1998) परिवार फिल्म पैरेंट ट्रैप (1961 फ़िल्म) की रीमेक है।

 सन्दर्भ 

 External links 
 

श्रेणी:1990s comedy films
श्रेणी:1998 की फ़िल्में
श्रेणी:अमेरिकी फ़िल्में
मूल नालिका

[[दाँत|दाँतों] के मूल में स्थित जगह को मूल नालिका (root canal) कहा जाता है। 

 बाहरी कड़ियाँ 
 रूट कैनाल उपचार 
 Root Canals at WebMD
 Video on Direct Pulp Capping, an alternative to Root Canal therapy
 Comparison of antibacterial and toxic effects of various root canal irrigants.
 Does a root canal hurt?

श्रेणी:दाँत
चिकनी चमेली

चिकनी चमेली २०१२ की फ़िल्म अग्निपथ का एक हिन्दी आइटम गीत है जिसका निर्माण अजय-अतुल की जोड़ी ने किया है। इस गीत को १५ दिसम्बर २०११ को प्रदर्शित किया गया था जिसमे कटरीना कैफ पर मुख्यतः यह चित्रित किया गया है और ऋतिक रोशन व संजय दत्त अन्य कलाकार है। गीत हो फ़िल्म के साथ २६ जनवरी २०१२ को रिलीज़ किया गया था। इस गीत का छायांकन गणेश आचार्य ने किया है और श्रेया घोशाल ने अपनी आवाज़ दी है।

गीत को फ़िल्म की सफलता का एक महत्वपूर्ण अंग माना जाता है।

 निर्माण 
यह गीत मराठी फ़िल्म जत्रा के गीत "कोम्बडी पळाली" (कोम्बडी पलाली) का हिन्दी संस्करण है। मराठी संगीतकार अजय-अतुल की जोड़ी को मराठी फ़िल्म नटरंग से लोकप्रियता हासिल हुई जिसके बाद उन्होंने हिन्दी फ़िल्मों की ओर रुख किया। विरुद्ध, सिंघम और माई फ्रेंड पिंटो को संगीत देने के बाद राष्ट्रीय पुरस्कार विजेता जोसी ने करन जौहर की अग्निपथ की ओर ध्यान केंद्रित किया।

 समीक्षा 
हिन्दुस्तान टाइम्स की परमिता उनियाल ने कहा की "जिन्हें यह गीत शिला की जवानी जैसा लग रहा था के आश्चर्य में पड़ जाएंगे". उन्होंने गीत को तेज़ और कटरीना के नृत्य की काफ़ी सराहना की। 

 सन्दर्भ 

 बाहरी कड़ियाँ 
 चिकनी चमेली की अधिकृत वेबसाईट फेसबुक पर
 
 
 

श्रेणी:गीत
मूल नालिका उपचार

right|thumb|300px|रूट कैनाल प्रक्रिया (बायें से दांये) : अस्वस्थ या जख्मी दाँत, ड्रिल करना, सफाई करना, एण्डोफाइल से भरना, रबर भरकर 'ताज' (क्राउन) लगाना
मूल नालिका उपचार या 'रूट कैनाल थेरेपी' (Endodontic therapy) दाँतों के पल्प के उपचार की प्रक्रिया है। इसके द्वारा दाँतों के संक्रमण को हटाया जाता है और भविष्य में संक्रमण न हो इसके लिये उपाय किये जाते हैं। जब यह उपचार प्रचलन में नहीं था तो संक्रमित दाँतों को उखाड़ना ही एकमात्र विकल्प हुआ करता था।

 इन्हें भी देखें 
 मूल नालिका (root canal)
 दन्तचिकित्सा
 दाँत दर्द
 दन्त निष्कर्षण

 बाहरी कड़ियाँ 

श्रेणी:दंतचिकित्सा
टी-शर्ट

right|thumb|300px|विकिपीडिया प्रतीक चिह्न वाला टी-शर्ट
right|thumb|300px|टी-शर्ट की रोमन वर्ण टी (T) से तुलना
right|thumb|300px|टी-शर्ट
टी-शर्ट (T-shirt) शर्ट की एक विशेष शैली है। यह बिना भतन वाली, प्रायः बिना कालर वाली और प्रायः आधी बाँह की शर्ट होती है।

यह टी-शर्ट दोनों कपल के चेहरे पर एक अनोखे नजारे की तरह लग रहा है। ये टी-शर्ट्स ने ही दोनों को अच्छा शॉवर दिया। और दोनों का दिल भी मिल जाता है। हम आपके लिए एक जोड़ी टी-शर्ट लाए हैं। इस जोड़े का उपयोग पति और पत्नी के कपड़े पहनने के लिए किया जाता है, और जब दोनों पति-पत्नी शाम को खुली सड़क पर चलते हैं, तब उन्हें पहना जाता है।

 बाहरी कड़ियाँ 
 टी शर्ट, तिरुपुर से

श्रेणी:वस्त्र
मेड़ता

मेड़ता भारत के राजस्थान राज्य के नागौर ज़िले में स्थित एक नगर है।"Lonely Planet Rajasthan, Delhi & Agra," Michael Benanav, Abigail Blasi, Lindsay Brown, Lonely Planet, 2017, ISBN 9781787012332"Berlitz Pocket Guide Rajasthan," Insight Guides, Apa Publications (UK) Limited, 2019, ISBN 9781785731990
अंगूठाकार|मीरा बाई जी स्मारक

 विवरण 
मेड़ता नगर राजस्थान राज्य के मध्यवर्ती नगर जोधपुर से 100 मील दूर है। लगभग सन् 1460 में स्थापित यह शहर एक समय में महत्त्वपूर्ण व्यापार का केन्द्र था। मेड़ता प्रसिद्ध कृष्ण भक्त-कवयित्री मीराबाई का जन्म स्थान माना जाता है। यहाँ राजपूत काल का एक दुर्ग है। 1562 ई. में इस दुर्ग को अकबर ने जीता था। नन्दलाल डे के अनुसार इसका प्राचीन भाग मार्तिकावत है। इसके आस-पास के क्षेत्रों में कई युद्ध हुए थे, जिनमें 1790 ई. में जयपुर और जोधपुर राज्यों की सेनाओं पर मराठों की विजय शामिल है। यहाँ पर चारभुजा नाथ, रावदुदा गढ, मीरा महल, मालफोर्ट व कई स्मारक प्रस्तर स्तम्भ स्थित हैं। यहाँ अकबर द्वारा निर्मित एक मस्जिद भी स्थित है।
अंगूठाकार|मीरा बाई जी
अंगूठाकार|श्री चतुर्भुज नाथ

 लोग 
मेड़ता तहसील की जनसंख्या 250000 है जिसमे से 95% हिन्दू, 5% मुसलमान धर्मावलम्बी हैं।

मालकोट
मालकोट दुर्ग का निर्माण रावमालदेव ने 1518 ई. के आसपास कराया था।

मेड़ता शहर की दक्षिण दिशा में पौराणिक और ऐतिहासिक कुण्डल सरोवर के किनारे मालकोट दुर्ग स्थित है। यह एक जल दुर्ग है। यहां कई लड़ाईयां लड़ी गई थीं। मुख्य रूप से राठौड़-मराठा युद्ध में चलाए गई तोपों के गोलों के निशान आज भी इस दुर्ग की प्राचीरों और बुर्जों पर स्पष्टता से देखे जा सकते हैं। इस दुर्ग का उपयोग सैन्य छावनी के रूप में किया जाता था। सुरक्षा की दृष्टि से इस दुर्ग के चारों ओर गहरी खाईयों में कुण्डल सरोवर का पानी भरा रहता था। दुर्ग में प्रतिहार काल की एक बावड़ी भी मौजूद है जो शिल्पकला की दृष्टि से महत्वपूर्ण है। यह दुर्ग पुरातत्व विभाग द्वारा संरक्षित है।

दर्शनीय स्थल एवं स्मारक

 मालकोट या मेडता का दुर्ग
 मीराबाई मंदिर
 मीरा स्मारक
 चारभुजानाथ मंदिर
 मीरा महल और विष्णु सरोवर

 इन्हें भी देखें 
 मीरा बाई
 नागौर जिला

 सन्दर्भ 

श्रेणी:राजस्थान के शहर
श्रेणी:नागौर ज़िला
श्रेणी:नागौर ज़िले के नगर
ब्यावर

ब्यावर (Beawar) भारत के राजस्थान राज्य के ब्यावर जिला में स्थित एक नगर है। यह इसी नाम की तहसील का मुख्यालय भी है।"Lonely Planet Rajasthan, Delhi & Agra," Michael Benanav, Abigail Blasi, Lindsay Brown, Lonely Planet, 2017, ISBN 9781787012332"Berlitz Pocket Guide Rajasthan," Insight Guides, Apa Publications (UK) Limited, 2019, ISBN 9781785731990

 उद्योग व व्यवसाय 
ब्यावर प्रमुख रेल और सड़क जंक्शन वाला शहर है। यह कृषि-उत्पादों और कपड़ों का एक व्यावसायिक केंद्र है। उद्योगों में कपास की ओटाई, हथकरघा, होज़री निर्माण और काष्ठशिल्प से जुड़े उद्योग शामिल हैं। यहाँ के महाविद्यालय महर्षि दयानंद सरस्वती विश्वविद्यालय से संबद्ध हैं। यहाँ की तिलपट्टी (तिल और शक्कर से बनी पट्टी) की प्रसिद्धी विश्व स्तर पर है।

 आवागमन 
यहाँ से राष्ट्रीय राजमार्ग 25, राष्ट्रीय राजमार्ग 58 और राष्ट्रीय राजमार्ग 158 गुज़रते हैं और इसे देशभर से जोड़ते हैं।

 इन्हें भी देखें 
 अजमेर ज़िला

बाहरी कड़ियाँ
ब्यावर के बारे में महत्वपूर्ण तथ्य 
 सन्दर्भ 

श्रेणी:राजस्थान के शहर
श्रेणी:अजमेर ज़िला
श्रेणी:अजमेर ज़िले के नगर
*
कोयंबतूर उपमार्ग

कोयंबतूर उपमार्ग दक्षिण भारत के कोयंबतूर शहर के राष्ट्रीय राजमार्ग और राज्य राजमार्ग को जोड़ने वाले सड़कें का सामूहिक नाम है। 
thumb|right|मदुकरै, कोयंबतूर में एल एण्ड टी उपमार्ग।

श्रेणी:तमिलनाडु का भूगोल
नजीबाबाद

thumb|280px|सन् १७८४-९४ काल में नजीबाबाद का दृश्य
नजीबाबाद (Najibabad) भारत के उत्तर प्रदेश राज्य के बिजनौर ज़िले में स्थित एक नगर है।"Uttar Pradesh in Statistics," Kripa Shankar, APH Publishing, 1987, ISBN 9788170240716"Political Process in Uttar Pradesh: Identity, Economic Reforms, and Governance ," Sudha Pai (editor), Centre for Political Studies, Jawaharlal Nehru University, Pearson Education India, 2007, ISBN 9788131707975

 भूगोल और यातायात 
नजीबाबाद मालन नदी से कुछ दूर पर गढ़वाल की तराई में स्थित है। नजीबाबाद जिला बिजनौर की तहसील भी है, जिसमें कई गाँव सम्मिलित हैं। नजीबबाद में रेल स्टेशन है और तीन राष्ट्रीय राजमार्ग - एनएच ३४, एनएच ५३४ और एनएच ७३४ - यहाँ से गुज़रते हैं।

 इतिहास 
नजीबाबाद को मुग़ल सम्राट अहमदशाह के समकालीन नवाब नज़ीबुद्दौला ने 1750 ई. में बसाया था।  नज़ीबुद्दौला एक सफल कूटनीतिज्ञ थे और मुग़ल साम्राज्य की तत्कालीन राजनीति में इनका काफ़ी दख़ल था। इनका मक़बरा नजीबाबाद में स्थित है। सन् 1857 के विद्रोह में नज़ीबुद्दौला के उत्तराधिकारी नवाब दुंदू खाँ ने अंग्रेजों के विरुद्ध बग़ावत की थी, जिसके कारण उनकी रियासत ज़ब्त कर ली गई और उसका एक भाग रामपुर रियासत को दे दिया गया।

 साहित्यकार व संस्कृति 
अल्लामा ताजवर नजीबाबादी केवल नजीबाबाद ही में नहीं बल्कि दूर दूर तक पहचान बना चुके थेे। प्रसिद्ध् गजलकार दुश्‍यंत कुमार का गांंव राजपुर नवादा भी नजीबाबाद के समीप है। महेन्द्र अश्क नजीबाबाद के समीपस्‍थ आदर्श नगर में रहते हैं और आज देश के जानेमाने शायरों में शुमार होते हैं। रश्मि अग्रवाल एक बेहतरीन लेखिका के साथ साथ कवि हैं और भारत के राष्‍ट्रपति के हाथों सम्‍मानित हो चुकी हैं। आलोक कुमार त्‍यागी हिंदी  साहित्‍य का उभरता हुआ नाम है। आकाशवाणी नजीबाबाद से उनकी सुरीली आवाज सुनी जा सकती है। वह ग्राम रघुनाथपुर के रहने वाले हैं।

नजीबाबाद को सन 27 जनवरी 1978 में आकाशवाणी केंद्र की सौगात मिली। उत्तराखंड और यूपी के बार्डर पर नजीबाबाद में स्थापित 200 किलो हटर्ज के आकाशवाणी केंद्र से प्रसारित होने वाले कार्यक्रमों में यूपी, उत्तराखंड, पंजाब, हरियाणा, राजस्थान, हिमाचल प्रदेश आदि राज्यों के श्रोता सुनते है।

 इन्हें भी देखें 
 बिजनौर ज़िला

 सन्दर्भ 

श्रेणी:बिजनौर ज़िला
श्रेणी:उत्तर प्रदेश के नगर
श्रेणी:बिजनौर ज़िले के नगर
देवबन्द

देववन्द (Deoband) भारत के उत्तर प्रदेश राज्य के सहारनपुर ज़िले में स्थित एक नगर है। यह दिल्ली से लगभग 150 किमी दूर है और सहारनपुर और मुज़फ़्फ़रनगर के बीच स्थित है। सहारनपुर से यह 52 किमी और मुज़फ़्फ़रनगर से 24 किमी दूर है।"Uttar Pradesh in Statistics," Kripa Shankar, APH Publishing, 1987, ISBN 9788170240716"Political Process in Uttar Pradesh: Identity, Economic Reforms, and Governance ," Sudha Pai (editor), Centre for Political Studies, Jawaharlal Nehru University, Pearson Education India, 2007, ISBN 9788131707975

 इतिहास व धार्मिक महत्व 
देवबंद एक प्रागैतिकहासिक नगर है, जिसकी कहानी मानव सभ्यता के अतीत से शुरु होती है। देवबंद में त्रिपुर बाला सुंदरी देवी का मंदिर भी है माँ त्रिपुरा बल सुंदरी देवी मंदिर के द्वार पर लगा शिलालेख अज्ञात काल का कहा जाता है इसको आज तक नहीं पढ़ा जा सका है देवबंद के बारे में यह प्रसिद्ध है कि यहाँ घने जंगल थे और छोटी छोटी झोपड़िया थी देवबंद में राधावल्लभ का ऐतिहासिक मंदिर भी है। 

सन् 1857 के प्रथम भारतीय स्वतंत्रता संग्राम के बाद यहाँ मदरसा दारुल उलूम देवबंद की स्थापना हुई जो प्रसिद्ध है। विभाजन के बाद पंजाबी समुदाय और सिक्ख समुदाय के लोग भी देवबंद में आकर बस गए। पंजाबी समुदाय की तादाद कम है और सिक्खों की तादाद तो बस गिनती की ही है। रेलवे रोड पर एक गुरूद्वारा भी है। 

ईसाईयों की गिनती बहुत थोड़ी है। सभी लोग एक दूसरे के साथ सद्भावना के साथ रहते हैं और एक दूसरे की ख़ुशी और ग़म में शिरकत भी करते हैं।

 इन्हें भी देखें 
 सहारनपुर ज़िला

 सन्दर्भ 

श्रेणी:सहारनपुर ज़िला
श्रेणी:उत्तर प्रदेश के नगर
श्रेणी:सहारनपुर ज़िले के नगर
*
विजय कुमार मलहोत्रा

विजय कुमार मलहोत्रा (जन्म: ३ दिसम्बर १९३१ लाहौर) भारत के एक राजनेता तथा शिक्षाविद हैं। वे लोक सभा सांसद, खेलकूद प्रशासक व शिक्षा जगत से सम्बद्ध प्रोफेसर हैं। लोग उन्हें प्रोफेसर विजय कुमार मलहोत्रा के नाम से भी जानते हैं। उन्होंने दिल्ली सदर व दक्षिणी दिल्ली से क्रमाश: ९वीं व १४वीं लोकसभा का प्रतिनिधित्व किया। कई संसदीय समितियों के सदस्य से लेकर अध्यक्ष रह चुके श्री मलहोत्रा आजकल ग्रेटर कैलाश नई दिल्ली से दिल्ली विधान सभा के सदस्य हैं। उनकी गणना भारतीय जनता पार्टी के वरिष्ठ सदस्यों में की जाती है।

 जीवन परिचय 
प्रो॰ विजय कुमार मलहोत्रा का जन्म ३ दिसम्बर १९३१ को ब्रिटिश भारत में पंजाब प्रान्त के एतिहासिक शहर लाहौर में हुआ था। १९४७ में भारत-विभाजन के बाद यह शहर पाकिस्तान चला गया। उनके पिता का नाम श्री खजान चन्द और माता का श्रीमती सुशीला देवी था। उनकी शिक्षा दीक्षा डी॰ए॰वी॰ कॉलेज लाहौर, पंजाब विश्वविद्यालय तथा हंसराज कॉलेज दिल्ली से हुई। वे हिन्दी साहित्य से एम॰ए॰ तथा पी॰एच॰डी॰ हैं। उनका विवाह ९ मई १९६० को श्रीमती कृष्णा मलहोत्रा से हुआ। पति-पत्नी के सन्तुलित परिवार में एक बेटा व एक बेटी है।

 राजनीतिक जीवन 
मलहोत्रा जी का राजनीतिक जीवन बहुत लम्बा रहा है। सन १९६७ में दिल्ली नगर निगम के महापौर से शुरू हुई उनकी राजनीतिक यात्रा में कई महत्वपूर्ण पडाव आये जिनमें १९७७ की तत्कालीन जनता पार्टी के दिल्ली प्रदेश अध्यक्ष, १९८० से १९८४ तक भारतीय जनता पार्टी के दिल्ली प्रदेश अध्यक्ष तथा भारतीय जनता पार्टी संसदीय दल के उपनेता से लेकर अखिल भारतीय तीरन्दाजी संघ व भारतीय ओलम्पिक संघ के अध्यक्ष पद के प्रमुख दायित्वों का निर्वहन उन्होंने कुशलतापूर्वक किया है।

 दिल्ली विधान सभा में प्रतिपक्ष के नेता 
२६ सितम्बर २००८ को भारतीय जनता पार्टी ने मलहोत्रा जी को मुख्यमन्त्री के पद का प्रत्याशी घोषित करते हुए दिल्ली विधान सभा का चुनाव लडाhttp://www.hindustantimes.com/StoryPage/StoryPage.aspx?sectionName=&id=258510bb-a15c-4351-866c-0cf222cb6685&&Headline=VK+Malhotra+is+BJP%e2%80%99s+CM+candidate&strParent=strParentID। इस आम चुनाव में मलहोत्रा जी तो ग्रेटर कैलाश नई दिल्ली विधान सभा क्षेत्र से विजयी हुए परन्तु उनकी पार्टी बहुमत नहीं जुटा सकी। उस समय वे लोकसभा के सांसद भी थे। मलहोत्रा जी ने दिल्ली की जनता की सेवा में स्वयं को समर्पित करते हुए सांसद के उच्चतर पद से त्यागपत्र दे दिया और विधान सभा की सीट बरकरार रखी। अब वे दिल्ली विधान सभा मे प्रतिपक्ष के नेता की भूमिका निभा रहे हैं।

 साहित्यिक योगदान 
राजनीति और खेल के साथ-साथ मलहोत्रा जी का हिन्दी साहित्य से भी लगाव रहा है। उन्होंने हिन्दी में पी॰एच॰डी॰ तो की ही, साथ ही प्रोफेसर के रूप में अध्यापन-कार्य भी किया। किन्तु इसके अतिरिक्त उन्होंने कई पुस्तकें भी लिखी हैं। उनकी चर्चित पुस्तकें हैं:
 हिन्दुत्व: षड्यन्त्रों के घेरे में
 कमल : शास्वत सांस्कृतिक प्रतीक 
 Lotus: an Eternal Cultural Symbol (अंग्रेजी में)

 सन्दर्भ 

 बाहरी कड़ियाँ 
 Official biographical sketch in Parliament of India website
 Profile of Vijay Kumar Malhotra on DelhiElections.com
 Official site

श्रेणी:1931 में जन्मे लोग
श्रेणी:जीवित लोग
श्रेणी:भारतीय जनता पार्टी के राजनीतिज्ञ
श्रेणी:६वीं लोक सभा के सदस्य
श्रेणी:९वीं लोक सभा के सदस्य
श्रेणी:१३वीं लोक सभा के सदस्य
श्रेणी:१४वीं लोक सभा के सदस्य
श्रेणी:लेखक
मार्क वाह्ल्बर्ग

मार्क रॉबर्ट माइकल वाह्ल्बर्ग (, जन्म ५ जून १९७१) एक अमरीकी फ़िल्म अभिनेता, निर्माता व भूतपूर्व रैपर है। अपने शुरूआती वर्षों में वह मार्की मार्क के नाम से जाने जाते थे और १९९१ में एक बैंड मार्की मार्क एंड द फंकी बंच के साथ एक संगीतकार के रूप में मशहूर हो गए। वह्ल्बर्ग को उनकी फ़िल्में बूगी नाइट्स (१९९७), थ्री किंग्स (१९९९), द परफेक्ट स्टॉर्म (२०००), प्लैनेट ऑफ द एप्स (२००१), द इटालियन जॉब (२००३), आई हार्ट हकाबीज़ (२००४), फौर ब्रदर्स (२००५), द डिपार्टेड (२००६), इन्विंसिबल (२००६), शूटर (२००७) और द फाइटर (२०१०) के लिए जाना जाता है।

 शुरूआती जीवन 
वाह्ल्बर्ग का जन्म डोर्चेस्टर में बोस्टन, मेसाचुसेट्स के पास नौ बच्चों के परिवार में सबसे छोटे लड़के के रूप में हुआ। उनके भाई बहन आर्थर, जिम, पौल, रोबर्ट, ट्रेसी, मिशेल, डेबी (२००३ में ४४ वर्ष की आयु में मृत) और डोनी है। उनके पिता आधे स्वीडिश और आधे आयरिश वंश के है और माँ आयरिश, अंग्रेज़ और फ्रांसीसी कनेडियाई वंश की है। अपनी माँ की ओर से वह्ल्बर्ग लेखक नैथानियल हाव्थोर्ण के संबंधी है। वह्ल्बर्ग की माँ एल्मा ऐलानी एक बैंक में क्लर्क और नर्स की मदद कर्ता थी और उनके पिता डोनाल्ड एडवर्ड वह्ल्बर्ग एक डिलीवरी चालक के रूप में कार्य करते थे। १९८२ में उनके माता-पिता का तलाक हो गया। वह्ल्बर्ग की परवरिश एक रोमन कैथलिक के रूप में हुई और उन्होंने कोपले स्क्वेर हाई स्कुल, जों न्यूबरी मार्ग, बोस्टन पे स्थित है, से पढ़ाई की।

 हमले और आरोप 
वह्ल्बर्ग ने माना है की वे २०-२५ बार बोस्टन पुलिस के साथ परेशानी में रहे थे। १३ साल की उम्र तक वह्ल्बर्ग को कोकेन और अन्य नशीले पदार्थों की लत लग गई थी। १५ वर्ष की आयु में उन्होंने काले स्कूली छात्रों को एक ट्रिप के दौरान पत्थर मारे व रंग-भेद करते हुए गालियाँ सुनाई थी। 

जब वे सोलह के हुए तो वह्ल्बर्ग ने एक विएतनामी व्यक्ति को रस्ते पर लकड़ी के डंडे से बेहोश होने तक मारा. उन्होंने एक अन्य विएतनामी व्यक्ति को एक आँख से अंधा बना दिया और एक सुरक्षा गार्ड पर भी भेद-भाव करते हुए हमला किया।

 सन्दर्भ 

 बाहरी कड़ियाँ 

श्रेणी:अमेरिकी अभिनेता
मोहम्मद वहीद हसन

मोहम्मद वहीद हसन(ޑރ. މުހައްމަދު ވަހީދު ޙަސަން މަނިކު)(जन्म-३ जनवरी १९५३) मालदीव के राष्ट्रपति और मालदीव राष्ट्रीय रक्षा बल के मुख्य कमांडर रह चुके हैं|  Maldives Culture Article on Abbas Ibrahim 

इन्हें भी देखें

सन्दर्भ

बाहरी कड़ियाँ

श्रेणी:मालदीव के राष्ट्रपति
श्रेणी:पूर्व राष्ट्राध्यक्ष
श्रेणी:आधार
श्रेणी:1953 में जन्मे लोग
श्रेणी:जीवित लोग
रामकिंकर बैज

अंगूठाकार|रामकिंकर बैज
रामकिंकर बैज (बंगला: রামকিঙ্কর বেইজ) (20 मई 1910 – 2 अगस्त 1980) भारत के प्रसिद्ध मूर्तिकार थे। आधुनिक भारतीय मूर्तिकला के अग्रदूतों में उनकी गणना होती थी।

रामकिंकर बैज का जन्म पश्चिम बंगाल के बांकुरा में एक आर्थिक और सामाजिक रूप से विपन्न परिवार में हुआ। अपने दृढ़ संकल्प से वह भारतीय कला के प्रतिष्ठित प्रारंभिक आधुनिक कलाकारों में से एक बने। भारतीय कला में उनके अतुल्य योगदान के लिए वर्ष 1970 में भारत सरकार ने उन्हें पद्म भूषण से सम्मानित किया। रामकिंकर जी की स्मारकीय शिल्पकृतियों ने सार्वजनिक कला में अपना एक अलग प्रतिमान स्थापित किया। 
बैज ने 427cm की (संथाल परिवार) नामक शिल्प का निर्माण किया।  बैज ने सुजाता ,  कन्या  तथा कुत्ता ,  अनाज की ओसाई आदि विशेष प्रसिद्ध चित्र तथा मूर्तियां बनाई है।

 वे प्रधानत:  मूर्तिकार थे। सीमेंट, प्लास्टर तथा पत्थर से उन्होंने अनेक मूर्तियां बनाई है और प्राय प्रफुल्ल, जीवनी शक्ति से भरपूर तथा विकासशील जीवन की विषयों को ही उन्होंने मूर्तिमान किया है।

 बाहरी कड़ियाँ 
 रामकिंकर बैज- एक सिंहावलोकन
 Ramkinkar Baij: THE MAN THAT WAS

श्रेणी:१९७० पद्म भूषण
श्रेणी:भारतीय मूर्तिकार
श्रेणी:1906 में जन्मे लोग
श्रेणी:१९८० में निधन
श्रेणी:1910 में जन्मे लोग
अयोमुख

अयोमुख भारत का एक ऐतिहासिक स्थान था जहाँ चीनी यात्री युवानच्वांग 630 ई. से 645 ई. तक रहा था।
युवानच्वांग ने इस स्थान को अयोध्या से लगभग 300 मील पूर्व की ओर बताया था।
युवानच्वांग के वृत्त के अनुसार यह स्थान अयोध्या और प्रयाग के मार्ग पर अवस्थित था।
युवानच्वांग की जीवनी से विदित होता है कि अयोमुख के मार्ग में ठगों ने युवान को पकड़ कर अपनी देवी पर उसकी बलि देने का प्रयत्न किया किंतु तूफ़ान आ जाने से वह बच गया।
ऐसा जान पड़ता है कि उस समय इस प्रदेश में शाक्तों का विशेष ज़ोर था।
कनिंघम के अनुसार यह स्थान प्रतापगढ़, उत्तर प्रदेश से 30 मील दक्षिण-पश्चिम की ओर था।

श्रेणी:उत्तर प्रदेश
निगाली सागर

निगाली सागर नामक स्थान नेपाल की तराई में स्थित एक ऐतिहासिक स्थल है। यह उत्तर प्रदेश के बस्ती जिले के उत्तर में तथा  रुम्मिनदेई से लगभग बीस किलोमीटर पश्चिमोत्तर में है। यहाँ एक अशोक स्तम्भ मिला है जो निगलीव गांव के पास निगाली-सागर नाम के एक विशाल सरोवर के पास खड़ा है। 

स्तम्भ लेख के अनुसार अशोक यहाँ भी पूजा के लिए आए थे । गौतम बुद्ध के भी पहले के किसी कनकमुनि बुद्ध के शरीरावशेषों पर यहाँ एक स्तूप बनाया गया था।

निगाली सागर स्तम्भलेख

यह स्तम्भ २४९ ईसापूर्व बना था और सम्राट अशोक स्वयं यहाँ आये थे। इस पर अंकित सन्देश निम्नलिखित है-

+ निगाली सागर स्तम्भलेख अनुवाद(अंग्रेजी) लिप्यन्तरण(मूल ब्राह्मी लिपि में) लेख (प्राकृत ब्राह्मी लिपि)thumb|300px|Rubbing of the inscription.

इसका उद्घाटन अशोक ने स्वयं किया थ। इस स्तम्भ पर सबसे पहली बार 'थुबे' शब्द (= 'स्तूप') आया है।Amaravati: The Art of an early Buddhist Monument in context. p.23 

इस पर एक दूसरा लेख भी अंकित है, "ओम् मणि पद्मे हुम" और "श्री रिपु मल्ल चिरं जयतु १२३४" (जो राजा रिपु मल्ल द्वारा शक सम्वत १२३४ (=१३१२ ई) में अंकित कराया गया था। 

चित्रदीर्घा

सन्दर्भ

श्रेणी:अशोक के अभिलेख
श्रेणी:नेपाल के शहर
रायसेन

रायसेन (Raisen) भारत के मध्य प्रदेश राज्य के रायसेन ज़िले में स्थित एक नगर है। यह ज़िले का मुख्यालय भी है और राज्य की राजधानी, भोपाल, से 45.5 किमी दूर है।"Inde du Nord: Madhya Pradesh et Chhattisgarh ," Lonely Planet, 2016, ISBN 9782816159172"Tourism in the Economy of Madhya Pradesh," Rajiv Dube, Daya Publishing House, 1987, ISBN 9788170350293

 आवागमन 
राष्ट्रीय राजमार्ग 146 रायसेन को सड़क द्वारा कई अन्य स्थानों से जोड़ता है।

 चित्र दीर्घा 

 इन्हें भी देखें 
 रायसेन ज़िला

 सन्दर्भ 

श्रेणी:मध्य प्रदेश के शहर
श्रेणी:रायसेन ज़िला
श्रेणी:रायसेन ज़िले के नगर
*
किरीट विसर्जन

300px|right|thumb|किसी उच्च वोल्टता की कुण्डली के चारो ओर कोरोना दिख रहा है।

किसी विद्युतचालक के आसपास के तरल (जैसे हवा) के आयनित होने के कारण विद्युत विसर्जन को किरीट विसर्जन या 'कोरोना डिस्चार्ज' (corona discharge) कहते हैं। किरीट विसर्जन उस स्थिति में होता है जब चालक के आसपास विद्युत क्षेत्र की तीव्रता का मान इतना हो कि वहाँ एक चालक क्षेत्र (conductive region) बन जाय किन्तु इतना अधिक भी न हो कि विद्युत भंजन (electrical breakdown) की स्थिति उत्पन्न हो।

 इन्हें भी देखें 
 कॉरोना (Corona)

 बाहरी कड़ियाँ 
 Blaze Labs Research — Lots of information on corona properties & Peek's Law
 Villanova University — Modelling Corona for different electrode configurations
 Information about the differences between corona, spark, and brush discharges
 Additional information about corona, its effects, characteristics and preventative measures
 Dielectric Phenomena In High Voltage Engineering

श्रेणी:प्लाज्मा भौतिकी
श्रेणी:विद्युत ब्रेकडाउन

ja:放電#コロナ放電（局部破壊放電）
कच्चा लोहा

right|thumb|कच्चा लोहा या 'पिग आइरन'

लौह अयस्क को अधिक कार्बन वाले ईँधन (जैसे कोक के साथ प्रगलित करने पर जो माधयमिक उत्पाद (intermediate product) बनता है उसे कच्चा लोहा (Pig iron) कहते हैं। इसमें प्रायः चूने के पत्थर को फ्लक्स के रूप में प्रयोग करते हैं। ईंधन के रूप में चारकोल और एंथ्रासाइट भी प्रयोग किये जा सकते हैं। कच्चे लोहे में कार्बन की मात्रा बहुत अधिक होती है (प्रायः 3.5–4.5%)। इसके कारण कच्चा लोहा बहुत भंगुर (brittle) होता है। इसे वेल्ड भी नहीं किया जा सकता। अतः इसका सीधे तौर पर बहुत कम उपयोग होता है।

वात्या भट्ठी से कच्चा लोहा ही निकलता है। वस्तुतः 'कच्चा लोहा' लौह, कार्बन, सिलिकन, मैंगनीज, फॉस्फोरस और गंधक की मिश्रधातु है। यह एक माध्यमिक उत्पाद है जिसकी और प्रसंस्करण करके अन्य उत्पाद बनाये जाते हैं। अन्य चीजें बनाने के लिए यह एक 'कच्चा माल' है इसी से इसका 'पिग आइरन' नाम पड़ा है।

वर्गीकरण :कच्चे लोहे को चार भागों में बाटा गया है।
1.बेसेयर पिग
2.ग्रे पिग
3.वाइट पिग
4.मोटल पिग

1.बेसेयर पिग: 
            यह हेपेटाइड अयस्क से प्राप्त होता है।यह cu,p ओर s से मुक्त होना चाहिये।तथा शुष्म मात्रा में सिलिकॉन,मेगनीज की उपस्थिति पिग आयरन के गुण को सुधारने में सहायक होती है।
2.ग्रे पिग:
         ऐसे foundry पिग के नाम से भी जाना जाता है।भट्टी में उच्च ताप पर ईधन व कच्चे पदार्थ को जलाकर ऐसे प्राप्त किया जाता है।यह पिग की मृदु verity होती है।इसका उपयोग मुख्यतः cast आयरन की कास्टिंग के लिये किया जाता है।
3.वाइट पिग:
         भट्टी के कम ताप पर कच्चे पदार्थो को जलाकर ऐसे प्राप्त किया जाता है।इसमें सयुंक्त कार्बन अधिक मात्रा में होता है। यह hard व मृदु होता है।उच्च कोटी की कास्टिंग के लिये उपयोगी नही होता ।इसे आसानी से गलाया जा सकता है।
4.मोटल पिग:
          यह पिग में ग्रे व वाइट पिग दोनो के ही गुण होते है।यह प्रबल होता इसमे अधिक मात्रा सयुंक्त कार्बन की होती है।यह हल्के आभूषणों की कास्टिंग में उपयुंक्त नही होता है ।इसका उपयोग भारी कास्टिंग में किया जाता है।

 इन्हें भी देखें 
 लोहा
 इस्पात निर्माण
 ढलवां लोहा
 इस्पात

श्रेणी:लौह मिश्रधातुएँ
श्रेणी:लोहा
श्रेणी:इस्पात निर्माण
वित्त

सरल रूप में वित्त (Finance) की परिभाषा 'धन या कोश (फण्ड) के प्रबन्धन' के रूप में की जाती है। किन्तु आधुनिक वित्त अनेकों वाणिज्यिक कार्यविधियों का एक समूह है। चूंकि व्यक्ति, व्यापार संस्थान तथा सरकार सभी के काम करने के लिये वित्त अत्यावश्यक है, इसलिये वित्त के क्षेत्र को भी तीन प्रकार से विभाजित किया जाता है-
(१) व्यक्तिगत वित्त (परसनल फाइनेन्स)
(२) निगम वित्त (कॉरपोरेट फाइनेन्स)
(३) लोक वित्त (पब्लिक फाइनेन्स)

उपरोक्त तीनों ही वर्गों के कुछ मुख्य कार्य समान हैं, जैसे- अच्छी तरह से निवेश करना, कम दर पर ऋण प्राप्त करना, देनदारियों के लिये फण्ड की व्यवस्था,  तथा, बैंकिंग। किन्तु इसमें से हरेक की अपनी कुछ विशेष बातें भी हैं, जैसे- व्यक्तियों को रिटायर होने के बाद खर्च करने के लिये व्यवस्था करनी पड़ती है। जबकि एक बड़ी कम्पनी को यह निर्णय लेना होता है कि अतिरिक्त फण्ड की व्यवस्था वह बॉण्ड इश्यू करके करे या स्टॉक जारी करके। इसी प्रकार सरकार की भी अपनी नीतियाँ होतीं हैं (जैसे आय में बहुत अधिक असमानता न रहे।)

center|550px|thumb|वित्त का सार-चित्र

 इन्हें भी देखें 
 वित्‍तीय प्रबंधन
 वित्तीय प्रशासन
 भारतीय वित्तीय प्रणाली
 वित्तीय प्रणाली
 लोक वित्त
 लघु वित्त (माइक्रो फाइनेंस)

 बाहरी कड़ियाँ 
 OECD work on financial markets Observation of UK Finance Market
 Wharton Finance Knowledge Project - aimed to offer free access to finance knowledge for students, teachers, and self-learners.
 Professor Aswath Damodaran (New York University Stern School of Business) - provides resources covering three areas in finance: corporate finance, valuation and investment management and syndicate finance.
टेम्परा चित्रण

300px|right|thumb|कानवास पर टेम्परा चित्रण : पीटर ब्रुघेल की 'The Misanthrope' नामक कृति, 1568 

टेंपरा (Tempera) चित्र बनाने का एक परंपरागत विधान (टेकनीक) है और आज भी बहु प्रचलित है। टेंपरा चित्रण की मुख्य विशेषता यह है कि इसमें किसी प्रकार के संश्लेषयुक्त पदार्थ (बाइंडिंग मैटीरियल) के साथ जलीय रंगों (वाटर कलर) का प्रयोग करते हैं। उक्त पदार्थ गोंद, अंडा केसिन आदि हो सकता है। इसमें रंगों का पारदर्शी रूप में प्रयोग नहीं होता। दूसरी ओर शुद्ध जलीय रंगविधान (वाटर कलर टेकनीक) में रंग पारदर्शी ही रही हैं परंतु यह विधान दो-ढाई सौ वर्षों से ही चला है।

टेंपरा प्रणाली सभी देशों में प्रचलित है। इसके लिये दीवार, कपड़ा, काष्ठफलक, रेशम, कागज, भोजपत्र आदि कोई भी वस्तु आधार हो सकती है। उसपर टेंपरा प्रणाली से रंग लाकर चित्र बनाया जा सकता है। टेंपरा प्रणाली से भितिचित्रों के बनाने में उसपर एक विशेष प्रकार की जमीन तैयार करनी पड़ती है। उदाहरण के लिए अजंता में भीत को खुरदरा कर उसपर गोबर, कपड़े की महीन लुग्दी, छनी हुई मिट्टी, धान की भूसी और अलसी का लेप पलस्तर के रूप में किया गया। ऐसे कई स्तर एक के ऊपर एक करके लगाए गए कि वह शीशे के समान समतल हो गया। इस आधार या जमीन पर रंग लगाए गए, जो कुछ खनिज रंग थे जैसे गेरू, हिरौंजी, रामरज, कुछ पत्थरों को पीसकर बनाए गए जैसे लाजवर्द और दहने फिरंग, कुछ रासायनिक जैसे हरा ढाबा, आलतां, शंख या जस्ते से बना सफेदा आदि। भारत में इसी परंपरा का प्रयोग अन्य गुफाचित्रों में यथा बादामी, सित्तन्नवासल, तंजोर, कोचीन आदि में हुआ है। इसी प्रकार राजस्थानी, मुगल, पहाड़ी शैलियों में भी इसी का एक विभेद प्रयुक्त हुआ जिसे गुआश (Gouache) शैली कहते हैं। इसमें रंगों की कई तहें लगाते हैं, परंतु प्रत्येक दो तहों के बीच सफेदे की एक तह (अस्तर) दे देते। इससे रंग में सोने जैसी चमक आ जाती और उसकी तह मोटी हो जाती। परंतु प्राय: सफेदे में गोंद अधिक होने से ये रंग तड़ककर टूट गए।

चीन में चाऊ (Chou), तांग (Tang), सुंग (Sung), मिंग (Ming) आदि कालों में भी टेंपरा प्रणाली का उपयोग हुआ। यहाँ जमीन पर सरेस का अस्तर दिया जाता और कभी-कभी फिटकरी के पानी का।

जापान में भी इस विधान का प्रयोग हुआ, उदाहरणार्थ, होरियुजी (Horiyuji) मंदिर में चित्रित अवलोकितेश्वर की आकृति इसी प्रणाली में है।

यूरोप में एत्रुस्कुल चित्र, माइकीनी ग्रीक चित्र या इजिप्त के पिरामडों के चित्र इसी प्रणाली में बने हैं। रेनेसां (Renaissance) युग के जिओत्तो (Giotto), मासाच्चिओ (Masaccio), पिअरो देला फ्रांचेस्का (Peiro della Francesca), माइकेल ऐंजेलो आदि के चित्र इसी विधान में बने। तैल-चित्र-विधान 500 वर्षों से ही चल रहा है, उसके पूर्व टेंपरा का विधान था। अब भी कुछ चित्रकार इस शैली को पसंद करते हैं क्योंकि इसमें तूलिका बेरोक-टोक चलती है (रंगमाध्यम के कारण रुकती नहीं); रगों का भी अधिक सामंजस्य संभव है।

 बाहरी कड़ियाँ 
 About Egg Tempera
 Egg Tempera Painting
 The Society of Tempera Painters
 Making Egg Tempera
 Tempera Paintings on Cloth in England
 Egg Tempera Resources
 Step-by-step Egg Tempera Technique

श्रेणी:पेंट
श्रेणी:चित्रकला तकनीकें
श्रेणी:कला सामग्री
स्तर विज्ञान

thumb|300px|चट्टानों की परत
स्तर विज्ञान (स्ट्रेटीग्राफी) भूविज्ञान की एक शाखा है। यह चहट्टानो की परतों के अध्ययन मे उपयोग की जाती है। यह मुख्य रूप से तलछटी और स्तरित ज्वालामुखी चट्टानों के अध्ययन में प्रयोग की जाती है।
left|thumb|जीवाश्मों पर आधारित मोनोग्राफ

 ऐतिहासिक विकास 
निकोलस स्टेनो ने स्ट्रेटीग्राफी के लिए सैद्धांतिक आधार स्थापित किए।

 पथरी - सम्बधी स्ट्रेटीग्राफी 

श्रेणी:भूविज्ञान
स्तरण (भूविज्ञान)

thumb|ट्रॅवरटिन के एक टुकड़े में स्तरण
भूविज्ञान के संदर्भ में, स्तरण अथवा स्तरिका विन्यास, किसी शैल की विभिन्न परतों के एक छोटे पैमाने का अनुक्रम होता है, जो अक्सर तलछटी चट्टानों में पाया जाता है।

 सन्दर्भ 

 इन्हें भी देखें
बिस्तर (भूविज्ञान)

thumb|तलछटी बिस्तर (तुर्की)
भूविज्ञान में एक बिस्तर एक भूगर्भिक गठन या स्ट्रॅटिग्रॅफिक रॉक अच्छी तरह से परिभाषित प्रभागीय विमानों द्वारा चिह्नित श्रृंखला का एक छोटी विभाजन होता है

श्रेणी:भूविज्ञान
इनलीएर्स और आउटलाइयर्स (भूविज्ञान)

एक आंतरक (इनलीएर्स) बड़े चट्टानों का वह क्षेत्र होता है जो छोटी चट्टानों से घिरा होता है। विपरीत एक ग़ैर युवा रॉक (आउटलाइयर्स) पूरी तरह से बड़े चट्टानों से घिरा हुआ एक क्षेत्र होता है।|Whitten D.G.A. & Brooks J.R.V. 1972, The Penguin Dictionary of Geology, London, England
 References 

श्रेणी:भूविज्ञान
दोष (भूविज्ञान)

300px|thumb|ट्रिस्सिक में बड़े सामान्य गलती (दोष)
भूविज्ञान में, एक गलती (दोष) एक प्लेनर या चट्टान के एक मात्रा में फ्रैक्चर या अलगाव है। 

श्रेणी:भूविज्ञान
त्राकया

thumb|The modern boundaries of Thrace in Bulgaria, Greece, and Turkey.
thumb|The physical–geographical boundaries of Thrace: the Balkan Mountains, the Rhodope Mountains and the Bosporus. The Rhodope mountain range is highlighted.
thumb|The Roman province of Thrace
thumb|The Byzantine thema of Thrace.
thumb|Map of Ancient Thrace made by Abraham Ortelius in 1585, stating both the names Thrace and Europe.
thumb|Thrace and the Thracian Odrysian Kingdom under Sitalces c. 431–324 BC.
त्राकेया या थ्रेस ऐतिहासिक दक्षिण-पूर्वी यूरोप के एक क्षेत्र का नाम था जो आज के बुल्गारिया के क्षेत्र में हुआ करता था। इसकी परिभाषा और सीमाएँ बदलती रही हैं। प्राचीन यूनानी काल में इस का ज़िक्र आता है।

श्रेणी:यूरोप का इतिहास
द थ्री मस्किटियर्स

द थ्री मस्किटियर्स () २०११ में बनी ३डी रोमांचकारी फ़िल्म है जिसका निर्देशन पौल डब्लू एस एंडरसन ने किया है और इसे एलिक्जैंडर डुमास की इसी नाम की पुस्तक पर बनाया गया है। फ़िल्म को २१ अक्टूबर २०११ को रिलीज़ किया गया था।

 पात्र 
 लोगन लेर्मन - डी'अर्ताग्नन।
 मिला जोवोविच - मिलेडी डी विंटर।
 मैथ्यू मैकफाड़ेन - अथोस।
 रे स्टीवेंसन - पोर्थोस।
 लुक इवांस - अरामिस।
 मैड्स मिलेक्सन - कैप्टन रोचेफोर्ट।
 जेम्स कोर्डन - प्लान्चेट।
 जूनो टेम्पल - रानी एन्नी।
 ऑरलैंडो ब्लूम - ड्यूक बकिंघम।
 क्रिस्टोफ़ वाल्टज़ - कार्डिनल रिचेल्यु
 गैब्रिएला वैल्ड - कॉन्सटन्स बोनासिउक्स।
 फ्रेडी फॉक्स - रजा लुईस XIII

 सन्दर्भ 

 बाहरी कड़ियाँ 
 
 

श्रेणी:३डी फ़िल्म
नाज़ीवाद

thumb|नाज़ीवाद जर्मनी का ध्वज
नाज़ीवाद  या नात्सीवाद, एक उम्र तानाशाही आंदोलन था जो एडोल्फ हिटलर के नेतृत्व में चलाया गया था। इस आंदोलन के बल पर हिटलर 1930 में जर्मनी का तानाशाह बन गया था। यह जर्मन तानाशाह एडोल्फ़ हिटलर की विचार धारा थी। यह विचारधारा सरकार और आम जन के बीच एक नये से रिश्ते के पक्ष में थी। इस के अनुसार सरकार की हर योजना में पहल हो परंतु फिर वह योजना जनता-समाज की भागिदारी से चले। कट्टर जर्मन राष्ट्रवाद, देशप्रेम, विदेशी विरोधी, आर्य और जर्मन हित इस विचार धारा के मूल अंग है। नाज़ी यहुदियों से सख़्त नफ़रत करते थें और यूरोप और जर्मनी में हर बुराई के लिये उन्हें ही दोषी मानते थे। नाज़ीयों ने केंद्र में अपनी सरकार बनते ही जर्मनी में हिटलर की तानाशाही स्थापित की और फिर यहुदियों के जर्मनी में दिन भर गये। द्वितीय विश्व युद्ध में यहुदियों के क़त्लेआम के पीछे भी नाज़ीयों का ही हाथ था।

श्रेणी:नाज़ी जर्मनी
श्रेणी:नाज़ीवाद
टीजीवी

right|300px
अंगूठाकार|300x300पिक्सेल|टीजीवी डुप्लेक्स पैरिस में
टीजीवी (, अर्थात बेहद तेज़ रेल) फ्रांस की एक उच्च गति की रेल सेवा है जिसे एसएनसीएफ वोएजेस चलती है जों एसएनसीएफ की लंबी दुरी की रेल का विभाग है जों फ्रांसीसी राष्ट्रिय रेल के अंतर्गत काम करता है।
ताज फार्मास्यूटिकल्स

अंगूठाकार|ताज फार्मेसी

ताज फार्मास्यूटिकल्स (ताज फार्मा इंडिया) समूह, एक भारतीय फार्मास्यूटिकल्स दवाओं, सक्रिय दवाइयों सामग्री और रसायनों के निर्माण में शामिल समूह है। समूह के मुख्य व्यवसाय के दो प्रमुख क्षेत्रों में मुख्य रूप से है, जेनरिक बल्क ड्रग्स और विशेषता रसायनों दुनिया भर में प्रमुख स्वास्थ्य देखभाल के क्षेत्र में की पेशकश के साथ अनुबंध विनिर्माण.

 इतिहास 
कंपनी 1995 में मुंबई, भारत में मुख्यालय के साथ शामिल किया गया था। ताज फार्मा समूह सबसे बड़ी जेनरिक और सक्रिय सामग्री 1,7 अरब बाजार पूंजीकरण के साथ विनिर्माण में से एक होने के लिए कहा है। हालांकि समूह £ 80 मिलियन 2011 के शुरू में भारी कानूनी कानून पर चौथी तिमाही में घाटा दर्ज की वजह से एक शेयर वापस खरीदने की सूचना दी.समूह 2011 में gemcitabine एस्ट्राज़ेनेका ब्रिटेन के साथ संयुक्त राज्य अमेरिका में एचसीएल इंजेक्शन का शुभारंभ किया। इसके अलावा समूह कॉर्पोरेट निधि साथ में फार्मास्यूटिकल्स दिग्गज ग्लैक्सोस्मिथक्लाइन और एली लिली के साथ स्पिन के बाहर निधि का समर्थन किया।

 सन्दर्भ 

 बाहरी कड़ियाँ 
 [www.tajpharma.com Home page]
 The Pharmacist Book - 2008 - Page 5 - GYNAMENO-PLUS (Taj Pharmaceuticals)
 EU-Indonesia Business Dialogue (EIBD) - Page 17
वलन

250px|right|thumb|बहुत तंग सिलवटों. मोृूया के पास, न्यू साउथ वेल्स, ऑस्ट्रेलिया
जब कोई तलछटी स्तर, मूल रूप से फ्लैट और समतल सतहों का ढेर तुला या घुमावदार स्थायी विकृति धारण कर लेता है तब परिणाम के रूप को सिलवटों भूविज्ञान कहा जाता है। ये सभी सिलवटों (फोल्ड्स-अंग्रेज़ी मे) सूक्ष्म से ले कर बहुत बड़े तक हो सकते है। ये सभी फोल्ड्स (सिलवटों) तनाव, हीड्रास्टाटिक दबाव, रंध्र दाब और तापमान के कारण होते है।

 तह का कारण 
सिलवटों सभी पैमाने पर दिखाई देते हैं, सभी प्रकार के रॉक परत में सभी स्तरों पर और ईस्के उठने के परमुख कारण है
 परत - समानांतर 
 गलती से संबंधित तह
 गलती मोड़ तह
 गलती प्रचार तह
 टुकड़ी तह
 संघनन
 कतरनी क्षेत्रों में तह
 तलछटी तह
 मंदी तह
 आग्नेय घुसपैठ

सन्दर्भ
uaja

बाहरी कड़ियाँ
 प्लेट विवर्तनिकी
 भ्रंशन

श्रेणी:भूविज्ञान
श्रेणी:प्लेट विवर्तनिकी
श्रेणी:संरचनात्मक भू-आकारिकी
श्रेणी:संरचनात्मक भूविज्ञान
श्रेणी:संरचनात्मक स्थलरूप
स्ट्राइक और डिप (भूविज्ञान)

thumb|स्ट्राइक और डीप
 स्ट्राइक -वो लाइन जो बेडिंग और हॉरिज़ाँटल प्लेन के कटाव को रेखांकित करती हो|
 डीप-बेडिंग और हॉरिज़ाँटल प्लेन के बीच का कौंड| 
thumb|200px|left|स्ट्राइक और डीप

श्रेणी:भूविज्ञान
शहीद दिवस (भारत)

शहीद दिवस भारत में राष्ट्र के मान्यता प्राप्त शहीदों को सम्मानित करने के लिए घोषित दिन हैं, राष्ट्रीय स्तर पर सर्वोदय दिवस के रूप में भी जाना जाता है। भारत में कई तिथियां शहीद दिवस के रूप में मनाई जाती हैं, जिनमें मुख्य हैं- 30 जनवरी, 23 मार्च, इत्यादि। 

 राष्ट्रीय स्तरीय शहीद दिवस 

 30 जनवरी 
महात्मा गांधी की स्मृति में। 30 जनवरी 1948 को नाथूराम गोडसे द्वारा गांधी की हत्या कर दी गयी थी।  महात्मा गांधी के सम्मान में 30 जनवरी को राष्ट्रीय स्तर पर शहीद दिवस मनाया जाता है। 

thumb|महात्मा गांधी के अंतिम संस्कार का चित्र

शहीद दिवस पर राष्ट्रपति, उपराष्ट्रपति, प्रधानमंत्री, रक्षा मंत्री, रक्षा कर्मचारियों के प्रमुख और तीनों सेना प्रमुख राजघाट समाधि परिसर पर एकत्रित होते हैं और बहुरंगी फूलों से सजे माल्यार्पण करते हैं। सशस्त्र बलों के जवानों द्वारा लास्ट पोस्ट की धुन बजाते हुए बिगुल फूंका जाता है। अंतर-सेवा दल सम्मान के निशान के रूप में हथियारों को उलट देता है। पूरे देश में सुबह 11 बजे भारतीय शहीदों की याद में दो मिनट का मौन रखा जाता है। प्रतिभागी सर्व-धर्म प्रार्थना करते हैं और श्रद्धांजलि गीत गाते हैं। 

 23 मार्च 
23 मार्च को शहीद दिवस के रूप में याद किया जाता है और भारत में मनाया जाता है। इस दिन 1931 को तीन बहादुर स्वतंत्रता सेनानियों: भगत सिंह, राजगुरु और सुखदेव थापर को अंग्रेजों ने फांसी दी थी।
thumb|भगत सिंह, सुखदेव थापर और शिवराम राजगुरु का चित्र

 अन्य प्रमुख तिथियाँ 

 1 जनवरी - खरसावां गोलीकांड में शहीद हुए आदिवासियों की स्मृति में, आजादी के चार महीने बाद 1948 को झारखण्ड अलग राज्य की मांग कर रहे आदिवासियों पर ओडिशा सशस्त्र बल द्वारा गोली बरसाई गई। 
 2 फरवरी - सेरेंगसिया घाटी शहीद दिवस।

 14 फरवरी - पुलवामा आतंकी हमले में शहीद हुए जवानों के सम्मान में। इस दिन, जम्मू-श्रीनगर राष्ट्रीय राजमार्ग पर भारतीय सुरक्षा कर्मियों को ले जाने वाली सीआरपीएफ के काफिले पर आत्मघाती हमला हुआ जिसमें करीब 45 भारतीय सैनिक शहीद हुए।
 15 फरवरी - 1932 को भारतीय ध्वज फहराने के दौरान तारापुर में ब्रिटिश पुलिस द्वारा मारे गए 34 स्वतंत्रता सेनानियों की स्मृति में "तारापुर शहीद दिवस"।
19 मई - बराक घाटी में "भाषा शहीद दिवस" के रूप में मनाया जाता है, 1961 में बांग्ला भाषा आन्दोलन के दौरान मारे गए 11 लोगों की स्मृति में।
9 जून - स्वतंत्रता सेनानी बिरसा मुंडा का शहीद दिवस।
13 जुलाई - 1931 को जम्मू और कश्मीर में कश्मीर के महाराजा हरि सिंह के शासन के खिलाफ प्रदर्शन करते हुए शाही सैनिकों द्वारा मारे गए 22 लोगों की याद में "कश्मीर शहीद दिवस" के रूप में मनाता है। 
11 सितंबर - "राष्ट्रीय वन शहीद दिवस", जोधपुर में खेजड़ली नरसंहार हुआ था जिसमें 350 से ज्यादा लोगों मौत के घाट उतार दिया था।
 21 अक्टूबर - "पुलिस शहीद दिवस" अथवा "पुलिस स्मृति दिवस"। 1958 में इस दिन, लद्दाख में भारत-तिब्बत सीमा पर एक केन्द्रीय रिज़र्व पुलिस बल के गश्ती दल पर भारत-चीन सीमा विवाद के तहत चीनी सेना द्वारा घात लगाकर हमला किया गया था।
 17 नवंबर - लाला लाजपत राय की स्मृति में, 30 अक्टूबर 1928 को साइमन कमीशन के विरुद्ध लाहौर में विरोध प्रदर्शन के दौरान अंग्रेजों द्वारा लाठीचार्ज से चोटिल हुए जिससे 17 नवंबर को उनकी मृत्यु हुई।
 19 नवंबर - रानी लक्ष्मीबाई की स्मृति में, इस दिन 1828 को, झाँसी की मराठा शासित रियासत की रानी ​​और 1857 स्वतंत्रता संग्राम के प्रथम वीरांगना लक्ष्मीबाई का जन्म हुआ था।
 24 नवंबर - गुरु तेग़ बहादुर की स्मृति में, जिन्हें 1674 में औरंग़ज़ेब द्वारा मृत्युदंड दिया गया।

सन्दर्भ

श्रेणी:भारतीय स्वतन्त्रता संग्राम